钦定古今图书集成/方舆汇编/边裔典/第088卷 > 百儿西亚国
## 钦定古今图书集成/方舆汇编/边裔典/第088卷 > 百儿西亚国

印度河西有大国，曰“百儿西亚”，幅𢄙甚广，都城百二
十门，乘马疾驰，一日未能周。有一苑囿，造于空际，下
以石柱擎之，上承土石，楼台、池沼、草木、鸟兽毕具，大
逾一邑。国王尝建一台，以所杀敌人头累之，几五万。
国主好猎，一围获鹿三万，聚其角为台，今尚存。东近
撒马儿罕界一塔以黄金铸成，上顶一金刚石，如胡
桃。光夜照十五里。江河极大。有一河发水。水所及处。
生各种名花。